Дарэчы, будаўніцтва — не першая ніша бізнесу, якую ён асвоіў. Быў час, калі займаўся гандлем, але потым зразумеў, што хочацца чагосьці больш грунтоўнага, каб пакінуць пасля сябе, скажам так, матэрыяльны след. Будаўніцтва якраз і дало магчымасць гэтаму рэалізавацца. Аб’екты, якія ўзводзіла фірма Жордачкіна, ёсць па ўсёй Асіповіччыне. Гэта і шматлікія калгасныя домікі — у Вяззі, Ліпені, Забалацці, Паплавах, Ясені, Грынёўцы — больш за тры дзясяткі, ажыццяўляла брыгада рамонт Дома культуры ў Ясені, дзіцячай школы мастацтваў у Дараганаве, працаваў у спецшколе. Новая станцыя тэхабслугоўвання па вуліцы Чапаева ў райцэнтры — таксама яго работа.